stanford-oval/wikipedia huggingface dataset:
Burn the Witch
Kappaleet > CD/DVD -painos

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Burn the Witch | Homme, Van Leeuwen, Castillo | 3.38 |  |  |  |  |  |  |
| 2. | No One Knows (live)  | Homme, Lanegan | 7.49 |  |  |  |  |  |  |
| 3. | I Wanna Make It wit Chu (live)  | Homme, Johannes, Melchiondo | 4.29 |  |  |  |  |  |  |
| 4. | Monsters in the Parasol (live)  | Homme, Lalli | 4.34 |  |  |  |  |  |  |
| 5. | Burn the Witch (multimedia track)  | Homme, Van Leeuwen, Castillo | 5.38 |  |  |  |  |  |  |
|  |  |  | 26.08 |  |  |  |  |  |  |
Carl Venth

Carl Venth suunnilleen vuonna 1910.
Carl Venth (16. helmikuuta 1860 – 29. tammikuuta 1938) oli saksalais-yhdysvaltalainen säveltäjä, viulisti, kapellimestari, musiikinopettaja ja tutkija.
Venth syntyi Kölnissä ja aloitti viulunsoiton opintonsa isänsä johdolla 9-vuotiaana. Hän pääsi myöhemmin konservatorioon ja muutti Yhdysvaltoihin pysyvästi vuonna 1880. Hän toimi mm. Dallasin sinfoniaorkesterin ylikapellimestarina 1910-luvulla.
Venth kuoli Teksasissa 77-vuotiaana. Hänen omaelämäkertansa julkaistiin postuumisti vuonna 1939.
Bosman-sääntö

Bosman-sääntö (myös Bosman-päätös tai Bosman-tapaus) on Euroopan yhteisöjen tuomioistuimen vuonna 1995 tekemä päätös, jonka seurauksena EU-alueen joukkueurheilun ammattilaispelaajat saavat siirtyä vapaasti seurasta toiseen sopimuksensa päätyttyä.
Belgialainen jalkapalloilija Jean-Marc Bosman halusi vuonna 1990 sopimuksensa päätyttyä siirtyä kotimaansa RFC Liègestä ranskalaiseen USL Dunkerquehen. Liège ei kuitenkaan suostunut päästämään Bosmania, koska Dunkerque ei tarjonnut tarpeeksi suurta siirtokorvausta. Bosman päätti viedä asian EU-tuomioistuimeen.
Tuomioistuin päätti joulukuussa 1995 silloisen sopimusjärjestelmän sotivan työvoiman vapaata liikkuvuutta vastaan. Päätöksen ansiosta sopimuksettomat pelaajat saivat oikeuden vaihtaa seuraa ilman siirtokorvausta. Tuomioistuin totesi myös, että kaikkia EU-kansalaisia on kohdeltava tasavertaisesti, minkä seurauksena ulkomaalaiskiintiöiden käyttö loppui EU-pelaajien kohdalla. Aiemmin oli esimerkiksi jalkapallossa ollut tavallista, että joukkueet saivat nimetä kokoonpanoon vain kolme ulkomaalaispelaajaa.
Aiheesta muualla

Euroopan yhteisöjen tuomioistuimen päätös
Brandon Taylor (koripalloilija, elokuu 1994)

| Brandon Taylor |
| --- | --- |

Henkilötiedot
Koko nimi:  Brandon Alexander Taylor
Syntynyt: 1. elokuuta 1994 (ikä 30) Willingboro, New Jersey, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä
Pituus:  198 cm
Paino:  107 kg
NBA-varaus:  ei varattu 2016
Pelaajaura
Yliopistojoukkueet
2012–2016:  Pennsylvanian osavaltionyliopisto
Seurajoukkueet
2016–2017 2017 2017–2018 2018–2019:  PAOK Thessaloniki BC SAM Basket Jämtland Basket Salon Vilpas
Brandon Alexander Taylor (s. 1. elokuuta 1994 Willingboro, New Jersey) on yhdysvaltalainen koripalloilija, pelipaikaltaan pääasiassa iso laitahyökkääjä. Hän on pelannut ammattilaisena muun muassa Kreikan ja Suomen pääsarjoissa. Salon Vilppassa hän voitti Suomen cup-mestaruuden ja osallistui Korisliigan tähdistöotteluun.
Urheilu-ura

Taylor pelasi yliopistokoripalloa Pennsylvanian osavaltionyliopiston joukkueessa vuosina 2012–2016.
Kaudella 2016–2017 Taylor pelasi tammikuuhun asti PAOKissa Kreikan pääsarjaa ja Mestarien liigaa. Tämän jälkeen hän pelasi Sveitsissä ja Ruotsissa. Kesäkuussa 2018 Taylor siirtyi Suomen pääsarjassa pelanneeseen Salon Vilppaaseen. Hän voitti Vilppaassa Suomen cup-mestaruuden. Kauden aikana hänet valittiin myös Korisliigan tähdistöotteluun. Taylor siirtyi kesällä 2019 Kreikkaan mutta vapautettiin sopimuksestaan olkapäävamman vuoksi.
Yksityiselämä

Taylorin serkku Tiffany Stansbury pelasi WNBA:ssa ja ammattilaisena Euroopassa. Taylorin setä Terence Stansbury pelasi NBA:ssa ja Euroopassa ja on toiminut valmentajana muun muassa Suomessa.
Aiheesta muualla

Brandon Taylor Basketball Player Profile[vanhentunut linkki] eurobasket.com (englanniksi)
Profiili RealGM (englanniksi)
Boseureul jikyeora

| Boseureul jikyeora> 보스를 지켜라 |
| --- | --- |
Tyyli:  draama
Kestoaika:  70 min
Pääosissa:   Ji Sung  Choi Kang-hee  Kim Jae-joong  Wang Ji-hye 
Alkuperämaa:   Korean tasavalta
Alkuperäiskieli:  korea
Verkko:   SBS
Esitetty:  3. elokuuta 2011 – 29. syyskuuta 2011
Jaksoja:  16
Tuotanto
Tuotantoyhtiö(t):  AStory
Aiheesta muualla
Virallinen sivusto
IMDb
Boseureul jikyeora (kor. 보스를 지켜라, engl. Protect the Boss) on televisioyhtiö SBS:n esittämä eteläkorealainen draamasarja. Sen päärooleissa ovat Choi Kang-hee, Ji Sung, Kim Jae-joong, Wang Ji-hye ja Park Yeong-gyu.
Aiheesta muualla

Viralliset kotisivut
Brandon Yip

| Brandon Yip |
| --- | --- |

Henkilötiedot
Syntynyt: 25. huhtikuuta 1985 (ikä 39) Vancouver, Brittiläinen Kolumbia
Kansalaisuus:   Kanada  Kiina
Jääkiekkoilija
Pelipaikka:  laitahyökkääjä
Maila:  oikea
Pituus:  185 cm
Paino:  90 kg
Seura
Seura:  Kunlun Red Star
Sarja:  KHL
Pelaajaura
Pääsarjaura:  2009–
Aik. seurat:  Colorado Avalanche (NHL) Lake Erie Monsters (AHL) Nashville Predators (NHL) Phoenix Coyotes (NHL) Portland Pirates (AHL) Norfolk Admirals (AHL) Utah Grizzlies (ECHL) Adler Mannheim (DEL) Düsseldorfer EG (DEL) Jukurit (SML)
NHL-varaus:  239. varaus, 2004 Colorado Avalanche
Brandon Yip (kiin.: 叶劲光; pinyin: Yè Jìnguāng; Jyutping: Jip6 Ging6gwong1, s. 25. huhtikuuta 1985 Maple Ridge, Brittiläinen Kolumbia) on kanadalainen jääkiekkoilija, jolla on myös Kiinan kansalaisuus. Yip pelasi kaudella 2020–2021 Jukureissa.
Ura

Ennen NHL-varaustaan Yip pelasi Coquitlam Expressin juniorijoukkueessa British Columbia Hockey Leaguessa. Kausilla 2005–2009 hän pelasi Bostonin yliopistossa yliopistosarjassa. Hänet valittiin vuoden tulokkaaksi yliopistosarjassa kaudella 2005–2006.
Colorado Avalanche varasi Yipin vuonna 2004 kahdeksannella kierroksella 239. pelaajana. Heinäkuussa 2009 Yip solmi joukkueen kanssa vuoden mittaisen sopimuksen. Kaudella 2009–2010 hän pelasi 32 NHL-ottelua, joissa teki pisteet 11+8=19. Hän pelasi kaudella myös kuusi ottelua Avalanchen AHL-farmijoukkue Lake Erie Monstersissa.
Yipin sopimus Coloradossa uusittiin kaksivuotisena kesällä 2010. Hän pelasi kaudella 2010–2011 yhteensä 71 ottelua pistein 12+10=22. Kaudella 2011–2012 hän kärsi loukkaantumisista ja pelasi alkukaudella vain kymmenen ottelua ilman pisteitä, kunnes Nashville Predators otti hänet tammikuussa 2012 waivers-siirtolistalta. Yip pelasi Nashvillessä loppukaudella 25 ottelua pistein 3+4=7. Kesäkuussa 2012 hän teki Nashvillen kanssa vuoden sopimuksen.
Kaudella 2012–2013 Yip pelasi Nashvillessä 34 ottelua (3+5=8). Hän siirtyi kauden jälkeen Phoenix Coyotesiin vuoden sopimuksella, mutta pelasi valtaosan kaudesta farmiseurassa Portland Piratesissa. Keväällä 2015 Yip siirtyi pelaamaan Saksaan. Hän pelasi kolme kautta DEL-liigassa, kunnes siirtyi syksyllä 2017 kiinalaiseen KHL-joukkueeseen Kunlun Red Stariin.
Keväällä 2021 Yip teki sopimuksen Mikkelin Jukurien kanssa oltuaan alkukauden pelaamatta missään. Jukureissa Yip pelasi 15 ottelua ja teki niissä tehot 2+4 ja istui 49 jäähyminuuttia. Kaudelle 2021–2022 Yip palasi Kunlun Red Starsiin ja edusti myös Kiinan maajoukkuetta Pekingin talviolympialaisten jääkiekkoturnauksessa.
Muuta

Yipin juuret ovat Kiinassa ja Irlannissa: hänen äitinsä on kiinalainen ja isänsä puoliksi kiinalainen ja puoliksi irlantilainen.
Aiheesta muualla

Brandon Yip Elite Prospects. Everysport Media Group AB. (englanniksi)
Kuvia tai muita tiedostoja aiheesta Brandon Yip Wikimedia Commonsissa
Bosen–Einsteinin kondensaatti

Rubidiumatomikaasun Bosen-Einsteinin kondensaatin nopeusjakauma
Bosen–Einsteinin kondensaatti on
kvantti-ilmiö, jossa suuri määrä hiukkasia menettää yksilöllisen luonteensa ja kondensaatti alkaa noudattaa  kvanttimekaniikan lakeja kuin kyseessä olisi yksi hiukkanen. Kondensaatti on tyypillisesti matalassa lämpötilassa esiintyvä aineen tila, jossa makroskooppisesti merkittävä määrä[lähde? ] alkeishiukkasista voi miehittää alinta mahdollista energiatilaa. Kondensaatio - kondensoituminen - on tuttu ilmiö ilmankosteuden tiivistyessä kylmään pintaan. Bosen–Einsteinin kondensaatti muodostuu kuitenkin aineen pienimmistä osista, jopa valosta eli fotoneista. Myös kvanttimaailmassa hiukkasten täytyy päästä eroon ylimääräisestä energiastaan; 'kondensoitua viileämpään pintaan ja luovuttaa energiaansa'. Kondensoitumisprosessi - tiivistyminen - kestää tyypillisesti millisekunneista yhteen sekunnin biljoonasosaan. Bosen–Einsteinin kondensaatti voi muodostua vain hiukkasilla, jotka noudattavat Bosen–Einsteinin statistiikkaa[lähde? ]. Bosen–Einsteinin kondensaatti on havaittu jo monille eri hiukkasille, kuten atomeille ja valolle (fotoneille). Ilmiön rajoja ei vielä (v. 2018) tunneta.
Ilmiö on saanut nimensä S. N. Boselta ja Albert Einsteinilta. Bose ennusti tilan fotoneille teoreettisesti ja Einstein ja Bose laajensivat teoriaa koskemaan myös massallisia hiukkasi vuosina 1924–1925.
Historiallisesti ensimmäinen kokeellinen havainto kondensaatiosta oli nestemäisen heliumin faasitransitio supranesteeksi 2,73 kelvinin lämpötilassa (−270,42 Celsiusastetta), jonka havaitsi Heike Kamerlingh Onnes vuonna 1913. Ilmiön selittivät teoreettisesti 1930-luvulla neuvostoliittolainen Lev Landau ja yhdysvaltalainen Richard Feynman. Kondensaatio on saatu aikaan myös kaasussa, missä se on atomien välisten vuorovaikutusten takia huomattavasti vaikeampaa kuin nesteessä. Vuonna 1995 Eric Cornell ja Carl E. Wieman jäähdyttivät rubidium-atomeja laserilla ja havaittiin, että niiden nopeusjakaumassa suurin osa atomeista oli perustilassa. Cornell ja Wieman palkittiin tästä Nobelilla.
Aiheesta muualla

Kuvia tai muita tiedostoja aiheesta Bosen–Einsteinin kondensaatti Wikimedia Commonsissa
Aineen olomuodot
kiinteä • neste • kaasu • plasma
jähmettyminen ↔ sulaminen • höyrystyminen ↔ tiivistyminen • härmistyminen ↔ sublimoituminen
(Bosen–Einsteinin kondensaatti • fermioninen kondensaatti • supralasi • supraneste)
Carl Bonde af Björnö

Marsalkka Carl Bonden muotokuva, kaulassaan  Serafiimiritarikunnan ketju.
Surukirje Bonden kuoleman johdosta vuodelta 1791.
Carl Bonde af Björnö (11. syyskuuta 1741, Spånga, Tukholma, Uppland, Ruotsi –   4. elokuuta 1791, Sävstaholms slott, Vingåker, Södermanland, Ruotsi) oli Vaasan hovioikeuden presidentti. Hän oli ruotsalainen kreivi, valtaneuvos ja marsalkka.
Hänen vanhempansa olivat Gustaf Carlsson Bonde af Björnö (1682–1764) ja Fredrika Viveka Trolle. Hänen puolisonsa oli Ebba Margareta Bonde af Säfstaholm
Lapset

Lähde:
Vivika Bonde af Björnö
Ulrika Eleonora Carlsdotter Bonde af Björnö
Gustaf Trolle-Bonde
Fredrik Ulf Bonde af Björnö
Grevinna Ebba Charlotta Carlsdotter Bonde af Björnö
Fredrika Bonde af Björnö
Hedvig Carlsdotter Bonde af Björnö
Brita Sigrid Carlsdotter Bonde af Björnö
Born in the U.S.A. (täsmennyssivu)

Born in the U.S.A. voi tarkoittaa seuraavia:
Born in the U.S.A., Bruce Springsteenin albumi
”Born in the U.S.A.”, Bruce Springsteenin kappale
Born in the U.S.A., Bruce Springsteenin kiertue
Born in the U.S.A., Ruudolfin albumi
Born in the U.S.A., australialainen radio show
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Born in the U.S.A.”, voi hakea sivunnimihaulla, laajalla sivunnimihaulla tai tekstihaulla.
Born to Be Wild

| ”Born to Be Wild” Steppenwolf |
| --- | --- | --- |

Saksan painoksen kansikuva
Singlen tiedot
 Albumilta: Steppenwolf
 Julkaistu: 1968
 Tekijä(t): Mars Bonfire
 Tuottaja(t): Gabriel Mekler
 Tyylilaji: hard rock, proto-metal
 Kesto: 03.30
 Levy-yhtiö: Dunhill, RCA
Listasijoitukset
  Billboard Hot 100: 2.
Steppenwolfin muut singlet
| ”A Girl I Knew” 1967 | ”Born to Be Wild” 1968 | ”The Pusher” 1968 |
Born to be Wild on erittäin tunnettu rock-kappale, jonka taiteilijanimimerkki Mars Bonfire sävelsi ja sanoitti yhdysvaltalaiselle rockyhtyeelle Steppenwolfille. Se julkaistiin vuonna 1968. Moottoripyöräilystä kertovan kappaleen sanat "heavy metal thunder" tiettävästi vaikuttivat siihen, että raskasta rockia alettiin 1970-luvun alussa toisinaan kutsua nimellä heavy metal. Kappaleen maine perustuu osittain siihen, että se sisältyi kuuluisan elokuvan Easy Rider soundtrackiin.[lähde? ] Kappale nousi Yhdysvaltain Billboard Hot 100 -listan sijalle 2.
Kappaleesta on tehty paljon cover-versioita. Niitä ovat levyttäneet muun muassa Slayer, X Japan, Ozzy Osbourne, Kirka, Slade, Krokus ja Ebba Grön. Lisäksi ainakin suomalainen Mistreat on tehnyt kappaleesta parodian kaltaisen kappaleen nimeltään Born to be white.
Brian Talboys

Brian Talboys vuonna 1978.
Brian Edward Talboys, Sir (7. kesäkuuta 1921 – 3. kesäkuuta 2012) oli uusiseelantilainen National Partyn poliitikko, joka toimi maansa varapääministerinä vuosina 1975–1981. Hän syntyi Wanganuissa Pohjoissaarella. Hän opiskeli Uudessa-Seelannissa ja myös Manitoban yliopistossa Kanadassa.
Talboys palveli toisen maailmansodan aikana ilmavoimissa. Hän tuli valituksi parlamenttiin ensimmäistä kertaa vuonna 1957.
Paitsi varapääministerinä, Talboys toimi muun muassa Uuden-Seelannin ulkoministerinä. Hän vetäytyi parlamentista vuoden 1981 vaaleissa ja saavutti sittemmin menestystä liike-elämässä.
Botti

Botti on tietokoneohjelma, joka suorittaa tiettyjä tehtäviä määriteltyjen ohjeiden mukaan ainakin osittain itsenäisesti eli ilman ihmisen myötävaikutusta.
Kuvaus

Sanasta robotti lyhennetty ja alun perin sen synonyyminä nähty sana botti on muuttunut tarkoittamaan käytännössä yksinomaan tietokoneohjelmia. Mekaanisten robottien tavoin myös bottien tehtävänä on tyypillisesti suurta työmäärää, toistoa tai muuta vastaavaa ihmiselle työlästä ja yksitoikkoista rutiinia vaativien tehtävien teko. Monet botit toimivat verkkoympäristöissä, erityisesti internetissä, jolloin tietokoneohjelma sisältää toiminnallisuuden internet-sivujen avaamiseen ja lukemiseen. Botin tietokoneohjelma on tyypillisesti kirjoitettu jollain ns. skriptikielistä, sillä ne sisältävät valmiita työkaluja erilaisten tehtävien toteuttamiseen, ja tietokoneohjelma on verrattain yksinkertainen ja sitä ajetaan tietokoneen komentoriviltä jollakin komennolla.
Puhekieleissä botilla viitataan usein sosiaalisessa mediassa viestiviin tavallisen käyttäjän tavoin tiliä operoiviin automaattisiin tietokoneohjelmiin, joita kutsutaan myös sosiaalisiksi boteiksi.  Ne toimivat suhteellisen omatoimisesti ja viestivät luonnollista kieltä käyttäen.
Käyttö

Eräs tunnettu esimerkki internetissä käytettävistä boteista ovat hakukoneiden hakurobotit, jotka käyvät itsekseen läpi verkkosivuja, vierailevat niillä ja tutkivat niiltä eteenpäin johtavat linkit, muodostaen näin hakukoneelle tietokannan. Toisentyyppisiä botteja ovat internetin keskustelupalstoilla ja pikaviestintäohjelmissa käytettävät botit, joiden tehtävät ovat moninaisia. Esimerkiksi IRC-kanavalla toimiva botti voi huolehtia käyttäjäntunnistuksesta antaen kanavan operaattorin oikeudet tietyille käyttäjille ja poistaen epätoivotut käyttäjät kanavalta, pyörittää tietovisaa tai jopa keskustella. Tunnettu monikäyttöinen IRC-botti on Eggdrop. Myös wiki-järjestelmässä käytetään botteja, jotka helpottavat järjestelmän rutiinitehtävien hoitoa.
Eräs laaja bottien käyttökohde ovat tietokonepelit, lähinnä verkossa pelattavat, joissa kohdattavia ei-pelaajahahmoja ("NPC") ohjaa tietokoneohjelma. Laajojen moninpelien botit (esim. RuneScape) voivat haitata oikeiden pelaajien peli-iloa. Sen takia, pelien kehittäjät käyttävät erilaisia esteitä, joita ihmispelaajat voivat helposti ratkoa, mutta tekoäly ei. Äärimmäisissä tilanteissa botit saatetaan bannata, joka tarkoittaa pelistä ulosviemistä usein joksikin ajaksi. Joskus nämä ovat tietokoneroolipeleissä siinä määrin tekoälykkäitä, että ne toimivat vaikkapa keskustelubotin tavoin ja niitä saatetaan kutsuakin boteiksi. Verkossa pelattavassa pokerissa on kokeiltu pokerivastustajina botteja. Samaten jotkin tietokonepelit ovat siinä määrin yksinkertaisia, että on mahdollista ohjelmoida botti, joka "pelaa" pelin läpi ihmispelaajan tavoin.
Ongelmat

Niin sanotussa bottisodassa kahdella tai useammalla botilla on ristiriitaiset toimintaohjeet, mitkä ajavat ne toimimaan keskenään yhteensopimattomalla tavalla. Bottiverkko eli botnet on useiden keskenään yhdessä toimimaan määritetyn botin järjestelmä. Hyvien tarkoitusperien lisäksi myös tietokonerikolliset väärinkäyttävät botnettejä tietoliikenteen häirinnässä, erityisesti palvelunestohyökkäyksissä ja roskapostin lähetykseen. Automaatteja käytetään myös verkkopalvelujen salasanojen murtamiseen tai ei-toivottujen mainoslinkkien lisäämiseen muokattaville sivustoille (blogit, wikit kuten Wikipedia, ym.); näitä vastaan on kehitetty Turingin testin ajatuksia hyödyntävä CAPTCHA-testi.
Populaarikulttuuri

Bottiohjelmat eivät, toisin kuin varsinaiset robotit, ole ainakaan vielä science fiction -kirjallisuuden tai muun populaarikulttuurin vakiokalustoa, mutta poikkeuksiakin löytyy. Jonas Altberg (Basshunter) nousi kuuluisuuteen kappaleella Boten Anna, joka kertoo IRC-botista.
Kirjallisuutta

Laird, John E.: 'Research in human-level AI using computer games', Communications of the ACM, Vol. 45, Issue 1 (January 2002), pp. 32–35. Saatavilla myös verkossa: .
Aiheesta muualla

Wikimedia Commonsissa on kuvia tai muita tiedostoja aiheesta .
Lots-A-Bots[vanhentunut linkki] ja RunABot (Arkistoitu – Internet Archive): sivustoja oman tekoälykkään pikaviestiohjelmaan tarkoitetun keskustelubotin tekoa varten.
Carl Bolle

| Carl Bolle |
| --- | --- |
 Carl Bolle vuonna 1902.
Henkilötiedot
Koko nimi:  Carl August Bolle
Syntynyt: 1821 Schöneberg
Kuollut: 17. helmikuuta 1909 1909 (87–88 vuotta) Berliini
Kansalaisuus:  Saksa
Koulutus ja ura
Tutkimusalue:  luonnontieteet
Carl August Bolle (1821 Schöneberg – 17. helmikuuta 1909 Berliini) oli saksalainen luonnontutkija ja keräilijä.
Bolle syntyi varakkaaseen berliiniläisperheeseen. Hän opiskeli lääketiedettä ja luonnontieteitä Berliinissä ja Bonnissa. 1846 hän väitteli tohtoriksi Alppien kasvillisuudesta, väitöskirjan nimi oli De vegetatione alpina in Germania extra Alpes obvia. Vuosina 1852 ja 1856 Bolle matkusti Kap Verdellä ja Kanariansaarilla. Matkoistaan hän kirjoitti teoksen Meiner zweiter Beitrage zur Vogelkunde der Canarischen Inseln in (1857).
Bolle oli perustamassa Saksan lintutieteellistä yhdistystä (Deutsche Ornithologen-Gesellschaft) vuonna 1867. Alfred Edmund Brehmin kuoltua Bolle toimi yhdistyksen puheenjohtajana vuodesta 1884 alkaen.
Bolle nimesi kanariankirvisen (Anthus berthelotii) Sabin Berthelotin kunniaksi 1862. Kanariankyyhky (Columba bollii) ja valkopääsäihkyjä (Phoeniculus bollei) on nimetty Bollen kunniaksi.
Bollen nimeämien kasvien tieteellisissä nimissä käytetään sen jälkeen liittettävää auktorilyhennettä Bolle.
Aiheesta muualla

Kuvia tai muita tiedostoja aiheesta Carl Bolle Wikimedia Commonsissa
Born to Be Yours

| ”Born to Be Yours” Kygo & Imagine Dragons |
| --- | --- | --- |

Singlen tiedot
 Julkaistu: 15. kesäkuuta 2018
 Formaatti: digitaalinen lataus, striimaus
 Tuottaja(t): Kygo
 Tyylilaji: rock
 Kesto: 03.13
 Levy-yhtiö: Sony Music Ultra Music
Kygon muut singlet
| ”Remind Me to Forget” 2018 | ”Born to Be Yours” 2018 | ”Happy Now” 2018 |
Imagine Dragonsin muut singlet
| ”Next to Me” 2018 | ”Born to Be Yours” 2018 | ”Natural” 2018 |
Born to Be Yours on norjalaisen DJ-tuottaja Kygon sekä yhdysvaltalaisyhtye Imagine Dragonsin kappale. Kygon tuottaman kappaleen julkaisivat Sony ja Ultra Music singlenä 15. kesäkuuta 2018. "Born to Be Yours" on folkmusiikista elementtejä omaava kappale, joka sisältää "viileän elektronisen biitin" johon on liitetty mukaan "käsitaputuksia ja akustisia kitaroita". Kappaletta on kuvailtu "genrejä uhmailevaksi yhdistelmäksi Kygon tunnusmelodioita ja Imagine Dragonsin tyypillisiä instrumentaaleja kuin myös Dan Reynoldsin taivaallista lauluääntä."
Käännös suomeksi
Carl Billsten vanhempi

Carl Billsten vanhempi (1605–1673) oli Pinjaisten ja Fagervikin ruukkien perustaja sekä Suomen ensimmäinen varsinainen ruukinpatruuna. Hän toimi Turussa tullin vuokraajana eli satamamakasiinien vuokraajana. Viimeistään vuonna 1639 Billsten alkoi rakentaa Pinjaisten eli Billnäsin ruukkia Pohjan pitäjään. Tehdas valmistui vuonna 1640, ja hän sai privilegion vuonna 1641. Ruukki käytti Ojamon malmia, mutta kaivoksen ehdyttyä Billsten tuotti malmia Tukholman saaristosta. Valmistamiaan tuotteita Billsten vei omilla laivoillaan Tukholmaan ja Tallinnaan. Lisäksi ruukkiin kuului huomattava maaomaisuus, josta saatiin puuta masuunin lämmittämiseen sekä ruokatarpeita työntekijöitä varten.
Billstenin kuoltua ruukin patruunana jatkoi hänen poikansa Carl Billsten nuorempi.
Kirjallisuutta

Suomen kansallisbiografia.  (Osa 1)  Helsinki:  Suomalaisen kirjallisuuden seura, 2003.  ISBN 951-746-442-8.
CPT

CPT voi viitata johonkin seuraavista:
Euroopan neuvoston kidutuksen vastainen komitea (CPT)
CPT-symmetria
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CPT”, voi hakea sivunnimihaulla, laajalla sivunnimihaulla tai tekstihaulla.
Botswanan historia

Botswanan historia ulottuu yli miljoonan vuoden takaisesta varhaispaleoliittisen kauden ihmisasutuksesta bantujen saapumiseen, brittiläiseen Betšuanamaan protektoraattiin ja viimein vuonna 1966 itsenäistyneeseen Botswanan valtioon.
Esi- ja varhaishistoria

Kalaharin autiomaasta löytyy jäännöksiä hyvinkin jopa miljoonan vuoden takaisesta varhaiskivikautisesta ihmisasutuksesta ja asutus jatkui myös mesoliittisella ja neoliittisella kaudella. Alueen myöhäispaleoliittisen kauden asuttajat 17 000 vuotta eaa. olivat sanien ja näiden sukulaisten khoiden esivanhempia; heidän aikaansaannoksiinsa kuuluvat mm. ihmiskunnan varhaisimmat tunnetut taideteokset, Tsodilo Hillsin kalliomaalaukset. Noin 3000 eaa. alkoi suuri bantukansojen levittäytyminen läntisestä Afrikasta etelään; syynä oli tuohon aikaan tapahtunut ilmastonmuutos, joka aiheutti Saharan asteittaisen muutoksen autiomaaksi.[lähde? ] Noin vuonna 190 jKr. bantut ylittivät Sambesi-joen ja saapuivat siten nykyisen Botswanan alueelle. Bantujen mukana eteläiseen Afrikkaan kulkeutui taito käsitellä rautaa.
Ennen siirtomaa-aikaa

Vuoden 650 tienoilla nykyisen Botswanan alueelle syntyi voimakas Toutswen valtakunta, joka saavutti kukoistuskautensa 1050-luvulla ja oli olemassa 1400-luvulle saakka. Taloudellisesti valtion voimakkuus perustui huomattavan runsaaseen karjaan ja kansainvälisiin kauppayhteyksiin. Hallitsijat antoivat palveluihin ja kunnianosoituksiin käytettyä karjaa myös valtion köyhemmille asukkaille. Valtakunta on saanut nykyisen nimensä Palapyen pohjoispuolella sijaitsevasta Toutswemogala Hillistä, josta on tehty arkeologisia löytöjä.
Noin vuonna 1300 Toutswen valtakunta menetti johtavan asemansa Mapungubwen valtakunnalle. Mahdollisesti viereisen Suur-Zimbabwen valtakunnan nousemisen seurauksena valtio hajosi 1400-luvulla. Jo vuonna 1095 läntiset sothot olivat saavuttaneet nykyisen Botswanan eteläosat ja perustaneet Kgalagadi (Kalahari)-valtakunnan. Toutswen luhistuttua lisää basothoja ja tswanoja siirtyi alueelle. Muodostui erilaisia pieniä valtakuntia ja kansoja, kunnes 1800-luvun alussa tswanat asuttivat koko nykyisen Botswanan itäosan.
Mfecanen aikana vuonna 1830 bakololot ja ndebelet levittäytyivät kuningas Mzilikaziin johdolla länteen, jolloin aiheutui sotilaallisia yhteenottoja tswanojen kanssa.